Ö-3/2007

Fyrir er tekið málið nr. Ö-3/2007: Krafa F-kk-ef D-kk-ef H-kk-ef um niðurfellingu á akstursbanni lögreglustjórans á Selfossi. Mál þetta barst dóminum með erindi frá sóknaraðila þann 30. nóvember sl. og var tekið til úrskurðar þann 13. desember sl.

Af hálfu sóknaraðila, F-kk-ef D-kk-ef H-kk-ef, kt. 000000-0000, Þórsmörk 2, Selfossi, sækir þing S-kk-nf K-kk-nf K-kk-nf hdl. Fyrir hönd ákæruvaldsins mætir G-kk-nf Ö-kk-nf J-kk-nf fulltrúi.

Sóknaraðili krefst þess að ákvörðun lögreglustjórans á Selfossi um að akstursbann, dagsett 23. nóvember 2007, verði fellt úr gildi. Þá er þess krafist að málskostnaður verði lagður á ríkissjóð.

Lögreglustjórinn á Selfossi krefst staðfestingar á akstursbanni lögreglustjóra frá 23. nóvember sl.

Málavextir eru þeir að með dómi Héraðsdóms Suðurlands, uppkveðnum þann 5. desember 2006 í málinu S-705/2006, var sóknaraðili dæmdur til greiðslu sektar og sviptur ökurétti í þrjá mánuði. Grundvallaðist ökuréttarsviptingin á 7. gr. reglugerðar nr. 431/1998 um ökuferilskrá og punktakerfi vegna umferðarlagabrota. Hafði ákærði þá áður hlotið þrjá staðfesta punkta og með sakfellingu í ofangreindu máli staðfestust fimm punktar til viðbótar. Ákæra í ofangreindu máli var gefin út þann 3. nóvember 2006. Eftir útgáfu ákærunnar fékk sóknaraðili einn punkt í ökuferilskrá sína vegna umferðarlagabrots þann 18. nóvember 2006. Sá punktur varð ekki staðfestur fyrr en með samþykki sóknaraðila á sektargerð sem honum var gerð og hann samþykkti í lögreglumálinu 033-2006-10035. Þann 31. maí 2007 samþykkti sóknaraðili sektargerð í málinu 033-2007-03409 vegna umferðarlagabrots 22. apríl 2007. Þann 31. maí 2007 staðfestist einn punktur til viðbótar í ökuferilskrá sóknaraðila vegna máls 033-2007-03409. Sóknaraðili hafnaði þann 31. maí 2007 að gangast undir sektargerð vegna umferðarlagabrots í máli 033-2007-04252 en með því hefði sóknaraðili hlotið tvo staðfesta punkta. Ákæra var gefin út þann 24. september 2007 vegna þess máls og var dómur kveðinn upp í Héraðsdómi Suðurlands í málinu S-356/2007 23. nóvember 2007 þar sem ákærði var sakfelldur fyrir meinta háttsemi. Með þeim dómi hlaut sóknaraðili tvo staðfesta punkta í ökuferilskrá sína. Þann sama dag var sóknaraðila gert að sæta akstursbanni lögreglustjórans á Selfossi.

Lögmaður sóknaraðila heldur því fram að punktar vegna máls 033-2007-04252 hafi ekki gildi þar sem allir punktar, er sóknaraðili hlaut fyrir uppkvaðningu dóms í málinu S-705/2006, hafi fallið niður við uppkvaðningu dómsins. Þegar það brot var framið var búið að gefa út ákæru vegna brota frömdum fyrir 3. nóvember 2006 og tekur dómurinn ekki undir þau sjónarmið sóknaraðila að punktar, sem safnast eftir útgáfu ákæru en áður en dómur fellur, falli einnig niður við uppkvaðningu dómsins. Öll þau brot sem ofangreindir punktar grundvallast á færðust í ökuferilskrá sóknaraðila eftir að lög nr. 66/2006 tóku gildi en þau tóku gildi í júní 2006. Þá tók 106. gr. a. umferðarlaga um akstursbann gildi þann 27. apríl 2007. Þá liggur fyrir að sóknaraðili hefur bráðabirgðaökuskírteini sem gildir frá 2. maí 2006 til tveggja ára.

Af öllu ofansögðu virtu er ákvörðun lögreglustjórans á Selfossi, um að F-kk-þgf D-kk-þgf H-kk-þgf skuli gert að sæta akstursbanni, staðfest. Í afriti sektargerðar, sem sóknaraðili hafnaði þann 31. maí 2007, kemur fram að í ökuferilskrá sóknaraðila hafi verið færðir þrír punktar. Ekkert kemur fram um það hvort þeir punktar séu staðfestir eða ekki. Að þessu virtu þykir rétt að málskostnaður falli niður.

Á-kvk-nf G-kvk-nf héraðsdómari kveður upp úrskurð þennan.

Ú r s k u r ð a r o r ð :

Ákvörðun lögreglustjórans á Selfossi þann 23. nóvember 2007, um að F-kk-nf D-kk-nf H-kk-nf skuli sæta akstursbanni, er staðfest.

Málskostnaður fellur niður.

Á-kvk-nf G-kvk-nf.